‏10 אפריל 2018

תושבים יקרים,

עמותת ידיד לחינוך פועלת במודל ייחודי המופעל בשיתוף פעולה מלא עם משרד החינוך ועם מנהל החינוך ברשויות מקומיות בכל רחבי הארץ. כולל בערים שבסביבה הקרובה.

ביישוב בו פועלת 'ידיד לחינוך', מרכז את הפעילות גמלאי מתנדב, לרוב בעל ניסיון משמעותי במערכת החינוך.

המתנדבים, שאינם באים בהכרח מעולם החינוך (60% מהמתנדבים מגיעים מעולמות תוכן שונים), מתנדבים בבי"ס, לפחות יום לימודים בשבוע (4 שעות). הם משולבים בבתי הספר בהתאם לתחום התעניינותם וכישוריהם ובתאום עם הנהלת בית הספר והרכז היישובי ופועלים לצד המורים, אך לא במקומם. הם פועלים בתחום הלימודי, בתחום ההעשרה ובתחום התמיכה האישית.

הפעילות מתבצעת במסגרת פרטנית וקבוצתית קטנה, בתוך הכיתה ומחוצה לה, בזמנים ובמקומות, שסוכמו עם הנהלת בית הספר. הגמלאים עוברים תהליכי קליטה מסודרים, מקבלים הדרכה והפעילות מלווה בהערכה מקצועית שוטפת. הניסיון מלמד שעצם נוכחותם של מבוגרים מנוסים בכיתה מסייעת בשיפור האווירה ותורמת לכל המעורבים במעשה החינוכי בתוך בית הספר .

נתונים: העמותה מפעילה היום 2,750 מתנדבים, החונכים ומלמדים ב-400 בתי ספר (יסודיים לרוב) ב-40 רשויות מקומיות ברחבי הארץ, מבאר שבע ועד קרית שמונה . היקף התרומה בשנת הלימודים (תשע"ה) הסתכם ב- 350,000 שעות חונכות והוראה.

בנוסף: בשנת 2011 זכתה העמותה ב"אות הנשיא למתנדב"; בשנת 2012 זכתה הגב' דינה בנקלר, ב"פרס יו"ר הכנסת" על מפעלה החינוכי ובפרס גמלאית מתנדבת מצטיינת וקיבלה את מגן סגנית השר לאזרחים ותיקים.

בשנת 2015 זכתה העמותה בפרס גליקמן למצוינות מטעם ג'וינט אשל וקבוצת הרכזים זכתה במגן הוקרה לגמלאים מתנדבים מצטיינים מטעם ג'וינט אשל.

אנו מזמינים אתכם להציע לכם ולגמלאים נוספים שאיתם אתם בקשר להצטרף לעמותה ולחוות חווית התנדבות משמעותית .

לפרטים ניתן לפנות :

שם רכזת וטלפון נייד יונית פוגל 0507344001

משרדי ידיד לחינוך, טל. 03-6727595